<http://schema.org/articleBody>
"Empat a res. O a ben poca cosa. El Vila-real i l&amp;#039;Espanyol van repartir-se un punt poc \u00FAtil al Madrigal en un 0-0 ins\u00EDpid que deixa els groguets perillosament a prop del descens i els blanc-i-blaus un p\u00E8l despenjats de l&amp;#039;Europa League. Uche va disposar de les millors ocasions per al b\u00E0ndol visitant, mentre que el local Marco Rub\u00E9n va veure com li anul\u00B7laven dos gols, un de legal i un altre en fora de joc. Vuit minuts animats La primera meitat va ser for\u00E7a ensopida i nom\u00E9s va tenir un parcial amb ocasions de m\u00E8rit entre el minut 26 i el 34. Tant l&amp;#039;Espanyol com el Vila-real combinaven fases de possessi\u00F3 tranquil\u00B7la amb certa por a avan\u00E7ar les l\u00EDnies. La possibilitat de posar-se sis\u00E8 empatat a punts amb l&amp;#039;Osasuna condicionava el joc als de Pochettino i l&amp;#039;angoixa d&amp;#039;encallar-se a la zona baixa coartava els de Lotina. Un t\u00EDmid remat de cap d&amp;#039;Uche va ser el primer av\u00EDs visitant, i la resposta dels groguets va ser, primer, una doble rematada de Marco Rub\u00E9n que va acabar en gol per\u00F2 l&amp;#039;\u00E0rbitre va invalidar per falta molt rigorosa sobre Kiko Casilla i, despr\u00E9s, una rematada de cap de Cani que D\u00EDdac Vil\u00E0 va salvar sota pals. Els blanc-i-blaus van haver de fer un pas endavant per espolsar-se la pressi\u00F3 d&amp;#039;un Vila-real que s&amp;#039;anava animant a mesura que creuava el mig del camp amb certa claredat. A la represa, el partit es va accelerar, es va animar, es va obrir. El Vila-real sortia amb classe a trav\u00E9s de Camu\u00F1as, Cani i Borja Valero, per\u00F2 no culminava les arribades, com tampoc no ho feia l&amp;#039;Espanyol malgrat les curses de Weiss, Sergio Garc\u00EDa i D\u00EDdac, incorporant-se des del lateral esquerre, i la fortalesa rematadora d&amp;#039;Uche. Quan el duel comen\u00E7ava a adormir-se un altre cop, Pochettino va moure pe\u00E7a i va donar entrada a \u00C1lvaro per Sergio, per\u00F2 el canvi tampoc va revolucionar el joc com s&amp;#039;esperava. Ben organitzat, el Vila-real va resistir en defensa per sumar un punt que el deixa a quatre del descens, mentre que a l&amp;#039;Espanyol el situa vuit\u00E8, a dos d&amp;#039;Europa."^^<http://www.w3.org/2001/XMLSchema#string>
<http://www.ara.cat/esports/Madrigal-no-satisfa-groguets-blanc-i-blaus_0_674932565.html>